ASETUS YKSINOIKEUDESTA INTEGROIDUN PIIRIN PIIRIMALLIIN 
14.6.1991/ 946 
Kauppa - ja teollisuusministerin esittelystä säädetään yksinoikeudesta integroidun piirin 
piirimalliin 11 päivänä tammikuuta 1991 annetun lain (32/91)  14 ja 46 §:n nojalla:  
Rekisteröintihakemus  
1 §  
Piirimallin rekisteröintiä haetaan patentti - ja rekisterihallitukselta, jäljempänä 
rekisteriviranomainen.  
2 §  
Rekisteröintihakemuksen muodos taa hakemuskirje liitteineen.  
Hakemuskirjeen on oltava hakijan tai hänen asiamiehensä allekirjoittama ja sen tulee sisältää:  
1) hakijan nimi, kotipaikka, osoite sekä, jos hakijaa edustaa asiamies, myös tämän nimi ja 
osoite;  
2) piirimallin luomisvuosi sekä luojan nimi ja osoite sekä, jos hän ei ole Suomen kansalainen 
tai hänellä ei ole vakinaista asuinpaikkaa Suomessa, myös hänen kansalaisuutensa ja 
vakinainen asuinpaikkansa;  
3) jos piirimalli on levitetty yleisölle ennen rekisteröintihakemuksen tekemistä, s elvitys 
ensimmäisen kerran yleisölle tapahtuneen levittämisen ajankohdasta;  
4) rekisteröintihakemuksessa tarkoitetun piirimallin lyhyt nimi;  
5) vakuutus siitä, että piirimalli on luovan ja omaperäisen henkisen työn tulos ja että sitä ei 
ole suoraan kopioit u jostain toisesta piirimallista; sekä  
6) ilmoitus hakemuskirjeen liitteistä.  
Hakemuskirjeeseen on liitettävä:  
1) piirimallin yksilöimiseksi tarvittava aineisto;  
2) jos hakijaa edustaa asiamies, tälle annettu valtakirja; sekä  
3) jos joku muu kuin hakija on  luonut piirimallin, selvitys, joka osoittaa hakijan oikeuden.  
Hakemuskirjeeseen on liitettävä todistus rekisteröintimaksun suorittamisesta.  
3 §  
Hakemus on laadittava suomeksi tai ruotsiksi voimassa olevan kielilainsäädännön mukaan. 
Piirimallin nimi on ilmoitettava sekä suomeksi että ruotsiksi. Hakemukseen liitetystä vieraskielisestä asiakirjasta on rekisteriviranomaiselle annettava käännös suo meksi tai 
ruotsiksi, jos rekisteriviranomainen sitä vaatii.  
4 §  
Hakemuksen tulee koskea piirimallia sellaisena kuin se on hakemuksen tekemisp äivänä tai, 
jos piirimalli on levitetty yleisölle ennen rekisteröintihakemuksen jättämistä, sellaisena kuin 
se oli ensimmäisen kerran yleisölle tapahtuneen levittämisen ajankohtana.  
Piirimallin yksilöimiseksi tarvittava aineisto  
5 §  
Piirimallin yksilöimiseksi tarvittavan aineiston tulee sisältää piirustukset tai valokuvat:  
1) piirimallista;  
2) maskista tai sen osasta, josta on valmistettu tai voidaan valmistaa integroitu piiri; sekä  
3) integroidun piirin eri kerroksista.  
Lisäksi piirimallin yksilöimiseksi voidaan antaa tietovälineitä, joille on tallennettu piirimallia 
koskevia tietoja tietokoneella luettavassa muodossa, tällaisten tiedostojen t ulosteita, 
lisäselvityksiä ja piirimallin perusteella valmistettuja integroituja piirejä.  
Jos rekisteröitävä piirimalli on vain osa kokonaisuutta, jonka perusteella on valmistettu tai 
voidaan valmistaa integroitu piiri, on annettava selvitys siitä, mitä os aa kokonaisuuden pinta -
alasta rekisteröitävä piirimalli vastaa.  
Piirimallin sellaisesta osasta, joka liittyy integroidun piirin valmistustapaan, ei tarvitse antaa 
piirustusta tai muuta selvitystä, jos hakemukseen sisällytetyt osat riittävät piirimallin 
yksilöimiseksi.  
6 §  
Piirimallin yksilöimiseksi tarvittava aineisto tulee antaa kahtena kappaleena. Piirustusten ja 
muun kirjallisen aineiston tu lee olla A4 -kokoa (210 mm x 297 mm).  
7-9 § 
7-9 § on kumottu A:lla 21.5.1999/694 .  
Päiväkirja  
10 §  
Rekisteriviranomainen merkitsee rekisteröintihakemukseen hakemusnumeron ja 
saapumispäivän.  Rekisteröintihakemus katsotaan saapuneeksi vast a kun 2 §:n 2 momentin 1 –5 kohdassa 
tarkoitetut tiedot sisältävä hakemuskirje, todistus rekisteröintimaksun suorittamisesta ja 5 §:n 
1 momentissa tarkoitettu aineisto on saapunut rekisteriviranomaiselle. Rekisteriviranomaisen 
tulee ilmoittaa hakijalle vahv istettu hakemuksen saapumispäivä.  
11 §  
Rekisteriviranomainen pitää päiväkirjaa saapuneista rekisteröintihakemuksista. Päiväkirja on 
julkinen.  
Päiväkirjaan merkitään kustakin hakemuksesta:  
1) hakemuksen saapumispäivä ja hakemusnumero;  
2) hakijan nimi, kotipaikka ja osoite;  
3) jos hakijaa edustaa asiamies, tämän nimi ja osoite;  
4) piirimallin nimi;  
5) asiassa saapuneet kirjelmät ja suoritetut mak sut; sekä  
6) asiassa tehdyt päätökset.  
Rekisteröintihakemuksen käsittely  
12 §  
Piirimalli merkitään piirimallirekisteriin, jos:  
1) hakemus koskee integroidun piirin piirimallia; ja  
2) annettujen tietojen perusteella hakemus täyttää yksinoikeudesta integroidun piirin 
piirimalliin annetun lain (32/91)  4 ja 5 §:n, 6 §:n 3 momentin sekä 14 ja 15 §:n vaatimukset.  
Piirimallirekisteriin merkittävälle piirimallille annetaan rekisterinumero. Hakijalle on 
annettava rekisteröinnistä rekisteröintitodistus.  
13 § (21.5.1999/694)  
13 § on kumottu A:lla 21.5.1999 /694. 
Piirimallirekisteri  
14 §  
Rekisteröidyistä piirimalleista pidetään piirimallirekisteriä.  
Piirimallirekisteriin merkitään:  1) rekisteröin tihakemuksen numero ja piirimallin rekisterinumero;  
2) rekisteröinnin haltijan nimi, kotipaikka ja osoite sekä, jos rekisteröinnin haltijaa edustaa 
asiamies, tämän nimi ja osoite;  
3) piirimallin nimi; sekä  
4) hakemuksen saapumispäivä, suojan alkamisajankoh ta ja rekisteröintipäivä.  
15 § (18.7.2013/582)  
Kun rekisteriviranomaiselle on tehty vaatimus piirimallin rekisteröinnin mit ättömäksi 
julistamisesta tai ilmoitettu rekisteröinnin siirtämistä koskevan kanteen nostamisesta, siitä 
tehdään merkintä piirimallirekisteriin.  
Kun rekisteriviranomainen on 1 momentissa tarkoitetussa asiassa ratkaissut piirimallin 
rekisteröinnin mitättömäk si julistamista koskevan vaatimuksen tai kun 
rekisteriviranomaiselle on toimitettu jäljennös asian ratkaisusta oikeudenkäynnistä 
markkinaoikeudessa annetun lain (100/2 013) 4 luvun 23 §:n  tai yksinoikeudesta integroidun 
piirin piirimalliin annetun lain 44 §:n mukaisesti, siitä tehdään merkintä piirimallirekisteriin. 
Ratkaisun saatua lainvoiman, sen pääasiallisesta sisällöstä on lisäksi tehtävä merkintä 
rekisteriin.  
16 §  
Yksinoikeudesta integroidun piirin piirimalliin annetun lain 23 §:ssä tarkoitetusta 
yksinoikeuden siirrosta tehtävän merkinnän tulee sisältää  oikeudenhaltijan nimi, kotipaikka ja 
osoite sekä siirron päivämäärä. Käyttöoikeuden osalta on pyynnöstä merkittävä, onko 
yksinoikeuden haltijan oikeus myöntää muita käyttöoikeuksia rajoitettu.  
Jollei kysymystä merkinnän tekemisestä välittömästi voida ratk aista, on rekisteriin kuitenkin 
merkittävä, että merkintää on pyydetty.  
Edellä olevia 1 ja 2 momentin säännöksiä sovelletaan vastaavasti yksinoikeudesta integroidun 
piirin piirimalliin annetun lain 30 §:n 3 momentissa tarkoitetun oikeuden merkitsemiseen.  
17 §  
Jos yksinoikeus piirimalliin on ulosmitattu, tehdään siitä ilmoituksen perusteella merkintä 
piirimallirekisteriin.  
Rekisteriin merkitään myös ilmoitus asiamiestä koskevasta muutoksesta.  
18 §  
Jos piirimallin yksinoikeuden haltija ilmoittaa yksinoikeudesta integroidun piirin piirimalliin 
annetun lain 31 §:n 1 momentin mukaan luopuvansa rekisteröinnistä ja jos tätä yksinoikeutta 
koskeva käyttöoikeuden luovutus on merkitty rekisteriin, on sille, jolle käyttöoikeus on 
luovutettu, ilmoitettava rekisteröinnistä luopumisesta ja vara ttava hänelle kohtuullinen aika 
oikeutensa valvomiseksi asiassa ennen kuin piirimalli poistetaan rekisteristä.  19 §  
Kun rekisteröinti on lakannut, on rekisteriviranomaisen poistettava piirimalli rekisteristä.  
Kun piirimalli on poistettu rekisteristä tai kun piirimallin yksinoikeus on lainvoimaisella 
tuomioistuimen päätöksellä siirretty toiselle, on rekisteriviranomaisen kuulutettava siitä.  
Kuuluttaminen  
20 §  
Kuulutukset yksinoikeutta piirimalliin koskevissa asioissa julkaistaan rekisteriviranomaisen 
toimittamassa julkaisussa.  
Voimaantulo  
21 §  
Tämä asetus tulee voimaan 1 päivänä heinäkuuta 1991.  
. 
Muutossäädösten voimaantulo ja soveltaminen:  
21.5.1999/694:  
Tämä asetus tulee voimaan 1 päivänä joulukuuta 1999.  
18.7.2013/582:  
Tämä asetus tulee voimaan 1 päivänä syyskuuta 2013